Komisijas paziņojums - Reģioni ekonomiskām pārmaiņām {SEC(2006) 1432} /* COM/2006/0675 galīgā redakcija */





[pic] | EIROPAS KOPIENU KOMISIJA | Briselē, 8.11.2006 COM(2006) 675 galīgā redakcija KOMISIJAS PAZIŅOJUMS REĢIONI EKONOMISKĀM PĀRMAIŅĀM {SEC(2006) 1432} KOMISIJAS PAZIŅOJUMS REĢIONI EKONOMISKĀM PĀRMAIŅĀM . „Ekonomiskās reformas ir uzsāktas, Eiropa ir sakustējusies. Ja mēs spēsim divkāršot savu enerģiju, atjaunotajā Lisabonas stratēģijā skatīsim patiesu pagrieziena punktu virzienā uz Eiropas izaugsmi un nodarbinātību. Laiks palielināt apgriezienus.” José-Manuel Durão Barroso 2006. gada 25. janvāris | „Eiropadome atbalsta Komisijas paziņojumu „Laiks palielināt apgriezienus.” Eiropadome aicina Komisiju un dalībvalstis organizēt pieredzes apmaiņu praktiskā veidā.” Eiropadome 2006. gada 24. marts | Kopsavilkums Laika posmā no 2007. līdz 2013. gadam Komisija plāno sadarbībā ar dalībvalstīm koncentrēt divus spēkā esošos Eiropas reģionālās politikas instrumentus – starpreģionu sadarbība un tīkla programma pilsētu attīstībai – tam, lai pārbaudītu paraugpraksi attiecībā uz ekonomikas modernizāciju un konkurētspējas palielināšanu. Jaunās iniciatīvas nosaukums būs „Reģioni ekonomiskām pārmaiņām”, un tā turpmāk veicinās Eiropas kohēzijas politikas ieguldījumu atjaunotās Lisabonas stratēģijas mērķu sasniegšanā. Kopējais budžets būs 375 miljoni eiro.Jaunajā iniciatīvā starpreģionu sadarbība un tīkla programma pilsētu attīstībai noritēs kā līdz šim. Dalībvalstu, reģionu un pilsētu brīvprātīgi izveidotie sadarbības tīkli izvēlēsies tiem aktuālus attīstības tematus un turpinās tos īstenot kopējos tīklos, ko līdzfinansē no Eiropas Reģionālās attīstības fonda (ERAF); iesaistītās dalībvalstis, reģioni un pilsētas aizvien turpinās nodrošināt sadarbības tīkla funkcionēšanu un darbu. Jauns aspekts laika posmā no 2007.–2013. gadam būs tas, ka Komisija sadarbības tīkliem piedāvās vairākus tematus saistībā ar ekonomikas modernizāciju un atjaunoto Lisabonas stratēģiju. Ja dalībvalstis, reģioni vai pilsētas izvēlēsies īstenot minētos tematus, tām būs iespēja ciešāk sadarboties ar Komisiju. Otrais būtiskais jaunums būs ātrākas izskatīšanas iespējas iekļaušana iniciatīvā „Reģioni ekonomiskām pārmaiņām”. Tas pavērs iespēju Komisijai uzņemties vadošo lomu izvēlēto ideju izmēģināšanā, lai tās ātri varētu izplatīt Eiropas reģionālās politikas programmu, ko līdzfinansē no ERAF, galvenajās programmās. Saistībā ar izvēlētajiem tematiem izveidos brīvprātīgus sadarbības tīklus, un Komisija uzņemsies to īstenošanu un salīdzinās rezultātus. Tas ļaus Komisijai pārbaudīt tās idejas par ekonomikas modernizāciju piedāvātajos tematos. Saskaņots Komisijas dienestu darbs nodrošinās tematu izvēli un programmu darbību. Vēl divi jauni aspekti ir paredzēti tam, lai uzlabotu labāko pieredzes rezultātu paziņošanu un izplatīšanu, it īpaši attiecībā uz projektiem, kas patiesi veicina ES darba vietu un izaugsmes programmu. Pirmais aspekts ir saistīts ar ikgadējās konferences „Reģioni ekonomiskām pārmaiņām” (ar attiecīgu tīmekļa vietni un publikācijām) atklāšanu, ko paralēli rīkos pavasara Eiropadomes sanāksmei 2007. gada marta sākumā. Otrais aspekts būs gada balvu par labākajām idejām dažādās ekonomikas modernizācijas kategorijās ieviešana. Ir priekšlikums, ka vajadzības gadījumā Eiropadomi varētu informēt par iniciatīvu „Reģioni ekonomiskām pārmaiņām” Komisijas gada progresa ziņojumos par atjaunoto Lisabonas stratēģiju. Komisijas dienesti, dalībvalstis, reģioni un pilsētas sadarbosies, lai nodrošinātu lielāku atbalstu iniciatīvai „Reģioni ekonomiskām pārmaiņām” un tās ātrākai izskatīšanas iespējai. Tiek plānots, ka pirmie tematiskie sadarbības tīkli sāks darboties 2006. gada beigās. Ievads 1. Cenšoties veicināt izaugsmi un vairāk un labākas darba vietas, Eiropas kohēzijas politika reaģē uz Komisijas priekšsēdētāja Barozu 2006. gada janvārī izplatītajā paziņojumā minēto izaicinājumu – „laiks palielināt apgriezienus”. Deviņu mēnešu laikā pēc Barozu paziņojuma par to, ka ES jādivkāršo centieni ekonomikas modernizācijai, dalībvalstis, reģioni un pilsētas ciešā sadarbībā ar Komisiju ir uzsākušas intensīvus sagatavošanās darbus jaunām attīstības programmām ar termiņu līdz 2013. gadam. Programmām no Kopienas atbalsta piešķirs 350 miljardus eiro, un tas vēl palielināsies par 150 miljardiem eiro, ko ar līdzfinansējuma starpniecību veidos dalībvalstu publiskā un privātā sektora ieguldījumu avoti. 2007. gada pirmajā pusē Komisija pieņems minētos piešķīrumus. 2. Minētās programmas būs Komisijas veikto pasākumu kulminācija, lai garantētu, ka minētie ieguldījumi 500 miljardu eiro apmērā koncentrē ES atbalstu ekonomikas modernizācijai un konkurētspējas veicināšanai. - Izveidojot ciešu saikni starp reģionālo konverģenci un ekonomikas modernizāciju, ir radīta un no Eiropadomes puses atbalstīta cieša saikne starp Eiropas kohēzijas politikas regulatīvo sistēmu un atjaunoto Lisabonas stratēģiju. - Attiecībā uz dalībvalstīm ir ierosināta kvantitatīvo mērķu ideja, lai palīdzētu dalībvalstīm un to reģioniem koncentrēt no Eiropas Reģionālā attīstības fonda (ERAF), Eiropas Sociālā fonda (ESF) un Kohēzijas fonda saņemto kohēzijas politikas finansējumu ekonomikas modernizēšanai.Minētā līdzekļu koncentrācija tiks panākta, nosakot, ka laikposmā no 2007. līdz 2013. gadam 60% no ieguldījumiem ir atvēlēti modernizācijai vismazāk attīstītajos reģionos. Pārējiem reģioniem noteiktais mērķis būs 75%. Mērķis atvēlēt 60% no līdzekļiem nav obligāts ES-10 dalībvalstīm, un vairākas valstis jau ir piekritušas šādām saistībām. - Padome pieņēma Kopienas Stratēģiskās pamatnostādnes kohēzijas politikā, kas ir vērstas uz trim prioritātēm ekonomikas modernizācijā, un sīki izklāstītās pamatnostādnes par ieguldījumiem pilsētu attīstībā. Visi minētie Komisijas lēmumi palīdz dalībvalstīm, reģioniem un pilsētām piesaistīt viņu ekonomikas konverģences programmām ieguldījumus, kas sniegts vislielāko pievienoto vērtību ekonomikas modernizācijai un konkurences palielināšanai. Šie lēmumi arī palīdz Eiropas kohēzijas politikai palielināt apgriezienus. Bet iespējams izdarīt vēl vairāk. Iniciatīva „Reģioni ekonomiskām pārmaiņām” un ātrās izskatīšanas iespēja 3. Reģionālās konverģences, konkurētspējas un nodarbinātības programmas, kurām piešķir Eiropas kohēzijas politikas finansējumu, kas saņemts no ERAF un ESF, tiek pārvaldītas decentralizēti, pilnībā ievērojot subsidiaritātes principu. Galvenokārt dalībvalstis, reģioni un pilsētas pašas veiks ieguldījumu izvēli, lai saņemtu līdzekļus no ERAF un ESF līdzfinansējuma 2007.-2013. gadā. Iniciatīva „Reģioni ekonomiskām pārmaiņām” būs veltīta tam, lai rastu paraugpraksi ekonomikas modernizācijā, jo īpaši attiecībā uz projektiem, kas patiesi veicina ES darba vietu un izaugsmes programmu, un lai to izplatītu visiem reģioniem, tādējādi palīdzot stimulēt to reģionālo izaugsmi un mazināt ekonomiskās atšķirības. Tādejādi iniciatīvai būs svarīga loma, īstenojot Kopienas Stratēģiskās pamatnostādnes kohēzijas politikā, kurās ir akcentēta nozīme par pieredzes apmaiņu saistībā ar attīstības stratēģijām valsts, reģionālajā un vietējā līmenī, un veidojot sadarbības tīklus, lai jo īpaši nodrošinātu ideju nonākšanu galvenajās valsts un reģionālās kohēzijas programmās[1]. Tas būs jo īpaši svarīgi tām dalībvalstīm un reģioniem, kuru rezultāti visvairāk atpaliek no ES vidējiem rādītājiem. Divi spēkā esošie Eiropas reģionālās politikas instrumenti – starpreģionu sadarbība un tīkla programma pilsētu attīstībai – iniciatīvā „Reģioni ekonomiskām pārmaiņām” tiks izmantoti saistībā ar ekonomiskās attīstības tematiem, ko noteikusi Komisija un kas saskaņoti ar Kopienas Stratēģiskām pamatnostādnēm kohēzijas politikā. Tas darbosies Eiropas teritoriālās sadarbības jaunā mērķa ietvaros[2]. Abu instrumentu kopējais budžets laika posmā no 2007.-2013. gadam būs 375 miljoni eiro. 4. Iniciatīva „Reģioni ekonomiskām pārmaiņām” ieviesīs vairākus jaunus aspektus. - Reģioniem un pilsētām arī turpmāk būs iespēja veidot un pārvaldīt savus sadarbības tīklus, bet tas būs jādara arī saistībā ar izvēlētajiem tematiem, lai ES politikas jomas nebūtu atrautas no modernizācijas gaitas. Komisija ar saskaņotu savu dienestu darbu un sadarbībā ar dalībvalstīm izklāstīs tematus, kas jāīsteno [skatīt 14. līdz 16. punktu un Komisijas dienestu darba dokumentu, SEC(2006) 1432]. - Jauna ātrākas izskatīšanas iespēja ļaus ātri pārbaudīt komisāru un viņu dienestu piedāvātās idejas saistībā ar politikas jomām. Minētās iespējas ietvaros Komisija būs iniciators reģionu un pilsētu brīvprātīgu sadarbības tīklu izveidē un programmu darbības nodrošināšanā (skatīt 7. un 8. punktu). - Būs abpusēja saikne starp tematu izstrādi un galvenajām Eiropas reģionālās politikas programmām. Projekti, kas sekmīgi pārbaudīti iniciatīvas „Reģioni ekonomiskām pārmaiņām” instrumentiem atvēlētā 375 miljonu eiro budžeta ietvaros, ātri tiks pārņemti galvenajās programmās, izmantojot šo abpusējo saikni (skatīt 9. un 10. punktu). - Reģioni vai pilsētas, kas, vai nu individuāli vai kopā ar pārējiem, jau ir izstrādājuši projektus paraugprakses līmenī, varēs nodot savu pieredzi ātrākas izskatīšanas iespējai, lai pieredze ātri un plašā mērogā varētu tikt izplatīta. - Reģioniem un pilsētām, kas piedalās iniciatīvā „Reģioni ekonomiskām pārmaiņām”, būs jāuzņemas saistības, apliecinot aktīvu paraugprakses ideju ieviešanu savās galvenajās programmās. Reģioni un pilsētas to var panākt, ieviešot savās galvenajās programmās prioritāti attiecībā uz iniciatīvu „Reģioni ekonomiskām pārmaiņām” (ERAF programmās) vai īpašu klauzulu. Šādas saistības jāuzņemas, lai piedalītos ātrākas izskatīšanas iespējā. - Iniciatīvā „Reģioni ekonomiskām pārmaiņām” būs uzlabota un paplašināta saziņa, lai ātri izplatītu paraugpraksi visos ES reģionos un pilsētās. Tas nozīmēs ieviest reģionālo inovāciju gada balvu par projektiem, kas sniedz augsti kvalitatīvus rezultātus ekonomikas modernizācijas jomā (skatīt 11. līdz 13. punktu). 5. Minētie aspekti nodrošinās, ka „Reģioni ekonomiskām pārmaiņām” sniegs ES jaunu instrumentu, ar ko var sekmēt ekonomikas modernizāciju un palielināt konkurētspēju, nosakot skaidru Komisijas uzdevumu ātrās izskatīšanas iespējā. Reģioniem un pilsētām iniciatīva sniegs iespēju strādāt pie specifiskiem tematiem, lai palielinātu ekonomikas modernizāciju. Arī turpmāk tā veicinās progresīvu domāšanu, īstenojot programmas, ko Eiropas reģionālās politikas ietvaros finansē no ERAF, un palīdzēs būtiski uzlabot dalībnieku sniegumu attiecībā uz modernizācijas mērķiem. 6. Iniciatīvu „Reģioni ekonomiskām pārmaiņām” būs viegli pārvaldīt un, tā kā iniciatīva darbosies jau spēkā esošu instrumentu ietvaros (starpreģionu sadarbība un tīkla programma pilsētu attīstībai), jauna birokrātija netiks ieviesta. Pilnībā tiks ievēroti subsidiaritātes un decentralizācijas principi. Līdz ar to iniciatīva „Reģioni ekonomiskām pārmaiņām” papildinās Komisijas un Padomes pieņemtos lēmumus un rīcības. 7. Neskarot līdzfinsējuma apstiprināšanu iniciatīvas programmām Eiropas kohēzijas politikas Eiropas teritoriālās sadarbības mērķa ietvaros, tiem sadarbības tīkliem, kas darbojas ātrākas izskatīšanas iespējā, Komisija nodrošinās ekspertu palīdzību un vajadzības gadījumā administratīvo atbalstu. Līdzfinansējumu apstiprinātām idejām var saņemt no ERAF, ar kura palīdzību finansē Eiropas reģionālās politikas programmas, bet finansējumu var arī meklēt Eiropas Investīciju bankas un Eiropas Rekonstrukcijas un attīstības bankas vadītās programmās. JASPERS tehniskās palīdzības iniciatīva arī var būt nozīmīga projekta izstrādē. 8. Ātrākas izskatīšanas iespēja būs daļa no iniciatīvas „Reģioni ekonomiskām pārmaiņām”. Pārējā iniciatīvas daļa reģioniem un pilsētām nebūs obligāta, bet būtiska atšķirība būs tāda, ka tieši Komisija, nevis reģioni vai pilsētas, būs galvenā iniciatore. Komisija izklāstīs tematus, ko izstrādās sadarbībā ar dalībvalstīm, uzaicinās ieinteresētos reģionus un pilsētas iesaistīties sadarbības tīklos, kas īstenotu tematu, kopā ar atbildīgajām iestādēm īstenos tematiskos sadarbības tīklus un salīdzinās rezultātus. Turklāt sadarbības tīkliem ātrākas izskatīšanas iespējā piedāvās ekspertu konsultācijas, lai attīstītu rīcības plānus paraugprakses metožu pārbaudei un izvērtēšanai. Tāpat kā pārējā iniciatīvas daļa, arī šī darbosies starpreģionu sadarbības un pilsētu attīstības programmu mehānismu ietvaros. Abpusēja saikne 9. Pieredze liecina, ka ir nepieciešams izveidot ciešu saikni starp izmēģinājuma programmām, kurās tiek izstrādātas jaunas idejas, un Eiropas reģionālās politikas programmām, ko atbalsta ERAF un kurām tiek piešķirta lielākā daļa no šīs politikas jomas budžeta. Tam būs izšķiroši svarīga nozīme jaunu ideju ātrā un plašā izplatīšanā un īstenošanā. Saskaņā ar iniciatīvu „Reģioni ekonomiskām pārmaiņām”, jo īpaši izmantojot ātrākas izskatīšanas iespēju, tiks uzsākti pasākumi, ar kuru palīdzību varēs īstenot abpusēju apmaiņu. Šī iniciatīva balstīsies arī uz pieredzi, kas gūta, īstenojot Kopienas iniciatīvu EQUAL , kas būtiski veicina paraugprakses apmaiņu darbības jomās, ko līdzfinansē no ESF līdzekļiem. Pirmkārt, reģioniem, kuros ir izstrādātas idejas, kas ir kļuvušas par paraugprakses piemēru, Eiropas reģionālās politikas programmās, ko atbalsta ERAF, vai citās ES programmās vai attiecīgā reģiona valsts vai reģionālajās programmās būs iespēja piedāvāt šīs idejas novērtēšanai saskaņā ar iniciatīvu „Reģioni ekonomiskām pārmaiņām” un izplatīšanai visā Eiropas Savienībā. Otrkārt, dalībvalstīm, reģioniem un pilsētām, kas piedalās iniciatīvas „Reģioni ekonomiskām pārmaiņām” tīklos, būs jāpierāda, ka tiek nodrošināta saikne starp darbību iniciatīvas „Reģioni ekonomiskām pārmaiņām” tīklos un šo valstu, reģionu un pilsētu galvenajām programmām. Tas ir nepieciešams, lai nodrošinātu to ideju ātru izplatīšanu galvenajās programmās, kuras izmēģina saskaņā ar šo iniciatīvu, un šī saikne būs būtiska reģioniem, kas piedalās tīklos, izmantojot ātrākas izskatīšanas iespēju. 10. Šo saikni starp abiem reģionālās attīstības darbību veidiem var nodrošināt, nosakot dažādas viegli izpildāmas prasības, piemēram, iekļaujot iniciatīvas „Reģioni ekonomiskām pārmaiņām” prioritāti (ERAF programmās) vai īpašu klauzulu par saistībām to reģionu un pilsētu galvenajās programmās, kuras piedalās minētajā iniciatīvā, kas nodrošinās jaunu ideju iekļaušanas iespēju šajās programmās. Pastiprinātas komunikācijas kampaņa 11. Iniciatīvas „Reģioni ekonomiskām pārmaiņām” svarīga daļa būs efektīva komunikācija. Tā nodrošinās paraugprakses projektos iegūto ideju, rezultātu un informācijas ātru izplatīšanu. Šī darbība balstīsies uz iesaistīto Komisijas dienestu informācijas nodaļu koordinētu rīcību, rīkojot seminārus, publicējot materiālus un izmantojot citus komunikācijas instrumentus. 12. Viens no galvenajiem pasākumiem šajā ziņā būs iniciatīvas „Reģioni ekonomiskām pārmaiņām” konference, kuru rīkos katru gadu un ieplānos laikā, kas sakritīs ar pavasara Eiropadomes sanāksmes laiku. Tādējādi tiks skaidri parādīts Kopienas politikas jomu devums, lai modernizētu ekonomiku un sasniegtu Lisabonas mērķus. Pirmo ikgadējo konferenci rīkos 2007. gada martā. Līdz ar 2007. gada marta konferenci tiks atklāta jauna tīmekļa vietne labas prakses apmaiņai. Atklāšanas brīdī šajā tīmekļa vietnē būs informācija par 50 projektiem tādās būtiskās politikas jomās kā pētniecība un tehniskā inovācija, informācijas sabiedrība, ilgtspējīga ekonomiskā attīstība un finansēšanas metodes. Šī informācija būs balstīta pašreizējo programmu pieredzē. Līdz 2007. gada beigām projektu skaits būs sasniedzis vismaz 150. Katru gadu saistībā ar iniciatīvas „Reģioni ekonomiskām pārmaiņām” konferenci Komisija publicēs informācijas apkopojumu par paraugprakses projektiem no dažādiem minētās iniciatīvas avotiem. 13. Iniciatīvas „Reģioni ekonomiskām pārmaiņām” komunikācijas politikā būs būtiski izveidot gada balvas inovācijā labākajiem projektiem izvēlēto tematu jomā saistībā ar ekonomikas modernizāciju. Šīs balvas uzlabos informāciju par labu praksi, veicinās pieredzes apmaiņu un aktualizēs progresīvu domāšanu. Balvas pasniegs katru gadu iniciatīvas „Reģioni ekonomiskām pārmaiņām” pavasara konferencē. Sīkāku informāciju par pirmo balvu pasniegšanu paziņos 2007. gada marta konferencē. Iniciatīva „Reģioni ekonomiskām pārmaiņām” un ātrākas izskatīšanas iespēja — kopsavilkums Tabulā ir sniegts kopsavilkums par iniciatīvas „Reģioni ekonomiskām pārmaiņām” raksturīgākajām iezīmēm, pievēršot īpašu uzmanību ātrākas izskatīšanas iespējai: Iniciatīva „Reģioni ekonomiskām pārmaiņām” | Ātrākas izskatīšanas iespēja | Tīkli to tematu īstenošanai, kuri ir saistīti ar ekonomikas modernizāciju un konkurētspēju | Jā | Jā | Iniciators tīklu izveidē | Reģions vai pilsēta | Komisija | Vadošais dalībnieks tīklā | Reģions vai pilsēta | Reģions vai pilsēta | Eiropas reģionālās politikas atbalsts tīkla programmai | Jā | Jā | Papildu atbalsts no Komisijas ekspertu piesaistīšanai un administrācijai | Nē | Jā | Rezultātu vērtēšana | Reģioni un pilsētas | Komisija, reģioni un pilsētas | Pasākumi, lai galvenajās programmās aktīvi ieviestu paraugprakses idejas | Vēlami | Būtiski | Programmu vadošo iestāžu līdzdalība tīklos | Vēlama | Būtiska | Piedalīšanās iniciatīvas „Reģioni ekonomiskām pārmaiņām” gada balvu pasniegšanā | Jā | Jā | Ātra rezultātu izplatīšana | Vēlama | Būtiska | Temati modernizācijai 14. Jaunajos reglamentējošajos noteikumos Eiropas kohēzijas politikas jomā 2007.-2013. gadam saistībā ar virsmērķi par ekonomikas modernizāciju ir izklāstītas stratēģiskās vadlīnijas dalībvalstu un reģionu ieguldījumiem. Saskaņā ar šiem noteikumiem dalībvalstīm un reģioniem pēc iespējas jāpalielina savu ieguldījumu konverģences efekts, nosakot kā prioritāti vadlīnijās norādītos tematus, ja tas ir lietderīgi. Tematu izvēle dažādās dalībvalstīs un reģionos atšķirsies atbilstoši tam, cik spēcīga ir attiecīgās valsts vai reģiona ekonomika. Šādu prioritāšu noteikšanu pastiprinās mērķu noteikšana. 15. Stratēģiskās vadlīnijas piedāvā dalībvalstīm un reģioniem vairākus tematus, pamatojoties uz kuriem dalībvalstis un reģioni var izstrādāt ekonomiskās attīstības programmas. Šos trīs tematisko vadlīniju kopumus un starpteritoriju dimensiju īsumā var izklāstīt šādi: - veicināt dalībvalstu, reģionu un pilsētu pievilcīgumu, uzlabojot pieejamību, nodrošinot pakalpojumu pienācīgu kvalitāti un līmeni un saglabājot dalībvalstu, reģionu un pilsētu vides potenciālu; - atbalstīt inovāciju, uzņēmējdarbību un zināšanu ekonomikas attīstību ar pētniecības un inovācijas iespēju palīdzību, ieskaitot ekoinovāciju, jaunas informācijas un komunikāciju tehnoloģijas; - izveidot vairāk un labākas darba vietas, piesaistot vairāk cilvēku nodarbinātībai vai uzņēmējdarbībai, uzlabojot darba ņēmēju un uzņēmumu piemērošanās spēju un palielinot ieguldījumu cilvēkkapitālā; - panākt augstu vispārējās izaugsmes potenciālu un vienmērīgu reģionālo attīstību, pievēršot uzmanību īpašiem ģeogrāfiskiem apstākļiem. Šīs vadlīnijas ir līdzīgas prioritārās rīcības jomām, ko 2006. gada martā noteica Eiropadome: vairāk ieguldīt zināšanās un inovācijā, veicināt uzņēmējdarbības, jo īpaši MVU, potenciālu un palielināt nodarbinātības iespējas prioritārajām kategorijām. Eiropadome arī pievērsa uzmanību tam, cik svarīgi ir ieguldīt enerģētikas jomā. Kopumā iniciatīva dos ieguldījumu atbilstoši kohēzijas politikas vispārējiem principiem dzimumu līdztiesības veicināšanā, cilvēku ar invaliditāti integrēšanā un ilgtspējīgas attīstības veicināšanā. 16. Dažādi Komisijas dienesti ir jau uzsākuši ievērojamu darbu, lai noteiktu tematus, kuri jāīsteno saskaņā ar iniciatīvu „Reģioni ekonomiskām pārmaiņām”. Šie temati ir pilnīgāk aprakstīti Komisijas dienestu darba dokumentā SEC(2006) 1432. Īstenojot iniciatīvu „Reģioni ekonomiskām pārmaiņām”, jo īpaši izmantojot ātrākas izskatīšanas iespēju, turpināsies Komisijas dienestu sadarbība, kuras rezultātā ir noteikti minētie temati. Komisijas vadības funkciju dažādos tematiskajos tīklos, izmantojot ātrākas izskatīšanas iespēju, dalīs dažādi Komisijas dienesti. Mērķis ir saglabāt ciešu saikni starp Kopienas politikas jomām un tematiskajiem tīkliem, tādējādi dodot iespēju dažādām politikas jomām izmēģināt būtiskas idejas, kas tās saista ar ekonomikas modernizāciju. Turpmākie pasākumi 17. Komisijas dienesti, dalībvalstis, reģioni un pilsētas koordinēs darbību, lai nodrošinātu visplašāko atbalstu iniciatīvai „Reģioni ekonomiskām pārmaiņām” un ātrākas izskatīšanas iespējai. Somijas prezidentūra noslēgs diskusijas neformālā reģionālās politikas ministru sanāksmē, kura notiks Briselē 21. novembrī, lūdzot dalībvalstis apstiprināt spēkā esošo instrumentu pārorientēšanu un Komisijas izvēlētos mērķus un tematus. Komisijas dienesti ir krietni pavirzījušies uz priekšu ar ātrākas izskatīšanas iespējas organizēšanu, un ir paredzēts, ka pirmie tematiskie tīkli sāks darboties jau 2006. gada beigās.. [1] COM (2006) 386 galīgā redakcija, 13. apsvērums Padomes lēmumā par Kopienas Stratēģiskajām pamatnostādnēm kohēzijas politikā. [2] Juridiskais pamats ir noteikts 7. panta 3. punktā Padomes 2006. gada 11. jūlija Regulā Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999. Sīkā informācija par īstenošanas noteikumiem ir ERAF 2006. gada 5. jūlija Regulā Nr.1080/2006.